Jeg er lærling og permittert. Hva har jeg krav på?
Det er adgang til å permittere lærlinger dersom grunnlaget for permittering er tilstede. Dersom virksomheten har en produksjon gjør at man kan gi en forsvarlig opplæring, bør lærlingen skjermes. Hovedregelen bør være at «lærlingen skal forlate bedriften sammen med siste fagarbeider».

Virksomheter som har lærlinger har ansvar for å: 


	Gi informasjon om permitteringer
	legge til rette for at lærekontrakten kan utvides
	at det eventuelt settes en ny sluttdato som fylkeskommunen godkjenner
	å legge til rette for at fag- og svenneprøver kan avlegges på et senere tidspunkt
	Fylkeskommunen har fortsatt et ansvar for lærlingers utdanning. Lærlinger har en lovbestemt rett til å fullføre sin utdanning. 


Dagpenger til lærlinger videreføres for nye permitteringstilfeller til og med 30. juni 2021. Lærlinger som er innvilget dagpenger etter særreglene til og med 30. juni 2021, kan fortsette å motta dagpenger på disse vilkårene i 52 uker, men ikke lenger enn til og med 31. desember 2021.

Som lærling kan du få 100 % av inntekten din under 152 027 kroner (1,5 G), og 62,4% av inntekten din mellom 152 027 kroner (1,5 G) og 608 106 kroner (6 G).